open-index/open-wikipedia-markdown huggingface dataset:
טקס פרסי האקדמיה הבריטית לקולנוע ה-69

**טקס פרסי האקדמיה הבריטית לקולנוע ה-69** הידוע בשם טקס הבאפט"א נערך ב-14 בפברואר 2016 ברויאל אלברט הול שבלונדון, להענקת פרסים לסרטי הקולנוע הבריטיים והזרים של שנת 2015. את הפרסים מעניקה האקדמיה הבריטית לאמנויות הקולנוע והטלוויזיה לסרט הקולנוע וסרט התעודה הטובים ביותר שהוקרנו בבתי הקולנוע בבריטניה.

על שמות המועמדים הכריזו ב-8 בינואר 2016 סטיבן פריי והשחקנית גוגו אמבתה-רו. הסרטים "גשר המרגלים" ו"קרול" היו מועמדים לתשעה פרסים כל אחד. על אף שהובילו במספר המועמדויות הסרט "קרול" לא זכה באף קטגוריה, ו"גשר המרגלים" זכה בפרס אחד בלבד, עבור מארק ריילנס שזכה בפרס שחקן המשנה הטוב ביותר.

הסרט "האיש שנולד מחדש" זכה במספר הפרסים הרב ביותר, חמישה פרסים בהם הסרט הטוב ביותר, הבמאי הטוב ביותר עבור אלחנדרו גונסלס איניאריטו, השחקן הטוב ביותר עבור לאונרדו דיקפריו, והצילום הטוב ביותר עבור עמנואל לובצקי. ברי לארסון זכתה בפרס השחקנית הטובה ביותר על הופעתה בסרט "חדר", וקייט וינסלט זכתה בפרס שחקנית המשנה הטובה ביותר על הסרט "סטיב ג'ובס". הסרט "מקס הזועם: כביש הזעם" זכה בארבעה פרסים עבור עיצוב תלבושות, העריכה הטובה ביותר, האיפור השיער הטובים ביותר, ועיצוב ההפקה הטוב ביותר. הסרט "ברוקלין (סרט)" בבימויו של ג'ון קרולי נבחר לסרט הבריטי הטוב ביותר לשנת 2015. תואר עמית באפט"א הוענק לשחקן סידני פואטייה על תרומתו לקולנוע.

הטקס שודר בערוץ BBC One וצפו בו כ-4.5 מיליון צופים.

## זוכים ומועמדים
[שמאל|ממוזער|178x178 פיקסלים|[אלחנדרו גונסלס איניאריטו, זוכה פרס הבמאי הטוב ביותר]]
[שמאל|ממוזער|204x204 פיקסלים|[לאונרדו דיקפריו, זוכה פרס השחקן הטוב ביותר]]
[שמאל|ממוזער|224x224 פיקסלים|[ברי לארסון, זוכת פרס השחקנית הטובה ביותר]]
[שמאל|ממוזער|212x212 פיקסלים|[מארק ריילנס, זוכה פרס שחקן המשנה הטוב ביותר]]
[שמאל|ממוזער|199x199 פיקסלים|[קייט וינסלט, זוכת פרס שחקנית המשנה הטובה ביותר]]
[שמאל|ממוזער|207x207 פיקסלים|[טום מקארתי, זוכה פרס התסריט המקורי הטוב ביותר]]
[שמאל|ממוזער|209x209 פיקסלים|[אדם מקיי, זוכה פרס התסריט המעובד הטוב ביותר]]
[שמאל|ממוזער|214x214 פיקסלים|[ג'ון בויגה, זוכה פרס הכוכב העולה]]

### [[פרס עמית באפט"א|עמית באפט"א]]
* סידני פואטייה

### פרס באפט"א לתרומה המצטיינת לקולנוע
* **Angels Costumes**

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:טקסי פרס באפט"א
קטגוריה:2016 בממלכה המאוחדת
נמל התעופה הבין-לאומי יאשי

**נמל התעופה הבינלאומי יאשי** (באנגלית: **Iași International Airport**, ברומנית: **Aeroportul Internațional Iași**) הוא נמל תעופה בינלאומי, הממוקם כ-8 ק"מ מזרחית למרכז העיר יאשי ברומניה.

נמל התעופה הוא הרביעי בגודלו מבחינת נפח התנועה האווירית ברומניה, וכן הוא אחד הנמלים הוותיקים ברומניה.

הנמל משמש כבסיסם של בלו אייר, טארום, וויז אייר.

בנמל קיימים 3 טרמינלים, כאשר טרמינל 1 הישן וטרמינל 3 החדש משמשים לטיסות בינלאומיות, בעוד טרמינל 2 משתמש לטיסות פנים.

את הנמל משמש מסלול המראה ונחיתה יחיד.

## טיסות לישראל וממנה
חברות התעופה טארום וויז אייר מפעילות בין 2–3 טיסות שבועיות מהנמל לתל אביב.

## קישורים חיצוניים

* 

קטגוריה:רומניה: שדות תעופה
קטגוריה:יאשי: מבנים
קטגוריה:1926 ברומניה
ארמון מרינסקי (קייב)

**ארמון מרינסקי** (באוקראינית: **Маріїнський палац**; בתעתיק מדויק: **מריאינסקי** – הארמון נקרא בעברית גם **ארמון מריאינסקי**) הוא מעונו הרשמי של נשיא אוקראינה בקייב, ובדומה לבניין הנאו-קלאסי של הראדה העליונה (הפרלמנט) של אוקראינה, גם הוא נבנה בסגנון דומה. זהו ארמון בסגנון הבארוק על הגדה ההררית של הנהר דניפרו.

## היסטוריה
ממוזער| ארמון מרינסקי בצילום משנת 1918 כששימש מעון המגורים הקיסרי בקייב 
הארמון נבנה בשנת 1744 בהוראת הקיסרית הרוסייה יליזבטה פטרובנה והוא תוכנן על ידי ברתולומאו רסטרלי, האדריכל המפורסם ביותר שעבד עבור האימפריה הרוסית באותה עת. אחד מתלמידיו של ראסטרלי, איוואן מיצ'ין, יחד עם קבוצת אדריכלים אחרים, השלים את הארמון בשנת 1752. הקיסרית יליזבטה, לעומת זאת, לא חיה מספיק זמן כדי לראות את הארמון. הדמות המלכותית הראשונה לשהות בארמון הייתה הקיסרית יקטרינה השנייה, שביקרה בקייב בשנת 1787. בסוף המאה ה-18 ותחילת המאה ה-19 היה הארמון מקום מגוריו העיקרי של המושל הכללי של קייב.

בתחילת המאה ה-19, הארמון נשרף בסדרת שריפות. כמעט חצי מאה לאחר מכן, בשנת 1870, אלכסנדר השני הורה לשפץ את הארמון והפרויקט בוצע על ידי האדריכל קונסטנטין מאיבסקי, תוך שימוש בציורים ישנים ובאקוורלים. הארמון נקרא על שם הקיסרית השלטת מריה אלכסנדרובנה, שלפי רצונה, הוקם פארק גדול בצד הדרומי של הארמון. הארמון שימש כמקום מגורים לביקורי בני המשפחה הקיסרית עד 1917.

במהלך מלחמת האזרחים הרוסית בשנים 1917–1920, הארמון שימש כמפקדת הוועדה האזורית של קייב, במיוחד במהלך המרד הבולשביקי בקייב. בשנות העשרים היה הבניין שייך לבית ספר חקלאי, זמן קצר לאחר מכן הפך למוזיאון. המרינסקי נפגע קשות במלחמת העולם השנייה ושוחזר בסוף שנות הארבעים. עוד שחזור גדול הושלם בתחילת 1980.

בשנת 2007 הארמון נסגר לשיפוצים ונחנך מחדש בינואר 2018.

## הנס הנשיאותי
ממוזער|הנס הנשיאותי שמתנופף מעל ארמון מרינסקי בעת שהייתו של נשיא אוקראינה בארמון 
כאשר הנס נשיאותי אינו מונף בדרך כלל מעל ביתו של הנשיא האוקראיני, זה הפך נפוץ יותר ויותר, בשנים האחרונות, שהנס מתנופף מעל הארמון - במיוחד כאשר הנשיא נמצא בבית או מארח ראשי מדינות אחרות. שינוי זה בפרוטוקול קירב את אוקראינה לקו מדיניות תואם עם מדינות אירופאיות אחרות, שבה נוהגים להרים את הנס של ראש המדינה כסמל לסמכות התפקיד.

## גלריה

Presidential_Palace_Ukraine.jpg|מראה חלקו האחורי של הארמון מהגנים שלו
Clinton Kuchma 2000 Kiev.jpg|הנשיא קוצ'מה עם נשיא ארצות הברית קלינטון. 5 ביוני 2000
Visit of Prince Nikolaus of Liechtenstein to Ukraine 04.jpg|ביקור רשמי של הנסיך ניקולאוס של ליכטנשטיין לקייב ביוני 2018.
Украина, Киев - Мариинский дворец 05.jpg|הארמון מוקף במעקות ברזל מסובכים


## קישורים חיצוניים

* מרינסקי: ארמון אלגנטי בפארק מקסים
* הארמון באתר גוגל מפות

קטגוריה:ערכים שבהם תבנית בריטניקה אינה מתאימה
קטגוריה:קייב: מבנים
קטגוריה:אירופה: מעונות רשמיים
מרינסקי
Black Smoke

**Black Smoke** (בעברית: **עשן שחור**) הוא שירה של הזמרת הגרמנייה אן סופי שייצג את גרמניה באירוויזיון 2015.

השיר הופיע בגמר האירוויזיון של 2015 בלבד מכיוון שגרמניה היא חלק מ-"5 הגדולות" שנוטלות חלק בגמר בלבד ללא צורך בסינון חצי הגמר. השיר הופיע שבע עשרה בסדר ההופעות, לפני פולין ואחרי מונטנגרו. השיר קיבל 0 נקודות מהשופטים ומהקהל גם יחד.

## קישורים חיצוניים

קטגוריה:שירי אירוויזיון 2015
קטגוריה:שירי גרמניה באירוויזיון
קטגוריה:שירים שנכתבו על ידי אלה אייר
קטגוריה:סינגלים בהוצאת איילנד רקורדס
קטגוריה:סינגלים בהוצאת פולידור רקורדס
יעקב יצחק וולגלרנטר

**הרב יעקב יצחק וולגלרנטר** (1900–1966) היה איש חינוך מרכזי וממנהיגי הקהילה היהודית האורתודוקסית של טורונטו; מראשוני תנועת "המזרחי" בקנדה. במשך 25 שנה היה מנהל בית הספר האורתודוקסי "תלמוד תורה עץ חיים" בטורונטו וייסד שם גם את סניף תנועת הנוער "השומר הדתי" בטורונטו (לימים התמזגה עם תנועת בני עקיבא). במשך עשרים שנה שימש גם ככתב העיתון הציוני דער יוד בקנדה. בצעירותו בפולין היה ממייסדי רשת החינוך החרדית לנשים "בית יעקב", ובין מקימי ארגון צעירי אגודת ישראל.

## ביוגרפיה
יעקב יצחק וולגלרנטר נולד בעיירה צ'ארשניצה (Charschniza), פולין, למשפחה חסידית מיוחסת: הוא היה נצר ישיר (דור שישי), דור אחר דור, של החוזה מלובלין ומצד נוסף התייחסה משפחתו גם לתלמידו של החוזה, הרב איתמר וולגלרנטר מחבר הספר "משמרת איתמר".

בשנת 1921 בוורשה הוא הוסמך לרבנות. שנה לאחר מכן היגר עם הוריו, אשתו ובנו הקטן לטורונטו, קנדה, שם הוזמן אביו, הרב ישראל אלעזר וולגלרנטר, על ידי קהילת יוצאי אוסטרובצה המקומית, לשמש חזן, שוחט ובודק. תחילה סייע לאביו בתפקידי השחיטה אך במהרה השתלב בהוראה בתלמוד התורה המקומי "עץ חיים", עד שהפך למנהל המוסד החינוכי והתמיד בתפקיד זה עד לפרישתו לגמלאות.

בשנים 1950–1966 שימש גם כדרשן הקבוע בקהילת "תורת אמת" שעל יד המוסד החינוכי בניהולו. היה בין היוזמים שהביאו למינויו (בשנת 1938) של הרב יעקב קמנצקי לראש ישיבה בטורונטו.

נודע כאספן ספרים גדול, וספרייתו הפרטית נחשבה כגדולה יותר בקנדה בתחומי ספרי הקודש והיהדות. פרסם כתבות ומאמרי עיתונות רבים ביידיש, לא רק ב"דער יוד" שם שימש נציג העיתון בקנדה, אלא גם בעיתון היידיש המקומי, "דער יידישער זשורנאל".

## קישורים חיצוניים
* קורות חיים

קטגוריה:רבנים קנדים
קטגוריה:טורונטו: רבנים
קטגוריה:בוגרי בני עקיבא
קטגוריה:קנדים שנולדו ב-1900
קטגוריה:קנדים שנפטרו ב-1966
גבעת ריצ'רדסון (אנטארקטיקה)

**גבעת ריצ'רדסון** או **גבעת ריצ'רדסון** (באנגלית: **Richardson Hill**) היא גבעה שאינה מכוסה קרח, בצפון הרי דרווין שבאנטארקטיקה. 

הגבעה מתנשאת מעל ארנת איילנד.

גובהה של הגבעה 1,362 מטרים מעל פני הים.

## היסטוריה
### גילוי הרכס

הגבעה מופתה לראשונה על ידי משלחת החקר האנטארקטית של אוניברסיטת וולינגטון מוולינגטון שבניו זילנד, אשר חקרה את אנטארקטיקה בעונת מחקר 1963–1962.

### מקור השם

הגבעה נקראת על שמו של פרופסור ל. ר. ריצ'רדסון (L.R. Richardson) מאוניברסיטת וולינגטון, שתמך בפעילות משלחת החקר.

## קישורים חיצוניים
* גבעת ריצ'רדסון באתר הסקר הגאולוגי של ארצות הברית
* גבעת ריצ'רדסון באתר הגאזט האנטארקטי של ממשלת אוסטרליה
* גבעת ריצ'רדסון באתר הגאזט האנטארקטי המשווה SCAR של ממשלת אוסטרליה
* מפת אזור גבעת ריצ'רדסון

## הערות שוליים

ריצ'רדסון
ריצ'רדסון
סבבבנט

**סבבבנט** היא סדרת טלוויזיה ישראלית לילדים ונוער, ששודרה בשידור חי בערוץ הילדים בין השנים 2010–2011. את הסדרה הנחה הצמד אודי ואביעד, אשר במהלך הסדרה שיחק דמויות שונות. בסדרה היו פינות שונות, אורחים, מערכונים ועוד. פרקי הסדרה היו באורך 25 דקות.

## רקע
את הסדרה הנחה הצמד אודי ואביעד, אשר שיחקו בכל פרק דמויות שונות. בכל פרק התארח בסדרה צופה אחד של התוכנית, ואורח מפורסם. בנוסף היו בסדרה פינות שונות, אורחים ומערכונים. בין הפינות שהיו: פינה שבה עוזרים למשהו בעל כישרון מיוחד לצלם קליפ מקורי שיביא לו מילוני צפיות ביוטיוב, פינה של שתי נערות (אותן משחקים אודי ואביעד) אשר מתעדות את עצמן במיני סדרה בשם "פקאצות מחוברות", ופינה שבה עושים מתיחות בטלפון.

## המנחים והדמויות
את הסדרה הנחה הצמד אודי ואביעד, שכולל בתוכו את אודי גוטשלק ואביעד בנטוב. במהלך הסדרה אודי ואביעד שיחקו דמויות שונות:
### הדמויות של אביעד
* **משהפדיה** - אנציקלופדיה וירטואלית שלא יודע כלום על שום דבר. נותן פרשנות משלו לקטעי ווידאו מוזרים שהוא מוצא באינטרנט.
* **חרבם, המספר עם השפם**
* **מוקי ווש ווש**
* **כרוכית**

### הדמויות של אודי
* **מרירה** - טוקבקיסטית ממורמרת שמגדלת טיגריס מחמד בביתה. נותן סקירת טוקבקים יומית.
* **חנניה**
* **שונית**

## אורחים
בכל פרק בסדרה התארח אורח מפורסם, בין האורחים המפורסמים שהתארחו בסדרה: טוביה צפיר, יובל שם טוב, סאבלימינל, עדי הימלבלוי, רוני דלומי, ליאור כהן, ליאור פאוקר, דרור טייכנר, דניאל מורשת, חנן סביון, גיא עמיר, עדי הימלבלוי, דנה פרידר, אסף הרץ, עומר דרור, יסמין עיון, מאיה ורטהיימר, ניתאי דגן, דניאל גזלה, גיא סלניק, פבלו רוזנברג, עודד פז, קובי פרג', יאיר ניצני, יעקב כהן ועידן פונדק ומוטי להב (מתמודדים מהעונה השנייה של "המירוץ למיליון").

## הפקה
הסדרה התחילה כפינה קטנה בשם "סבבבנט" באורך 3–5 דקות בתוכנית "המקום האמיתי", בה אודי ואביעד ניסו לתפעל מתוך הדירה המבולגנת שלהם את אתר האינטרנט של ערוץ הילדים. לאחר מכן, בתוכנית "חופש במקום האמיתי" אודי ואביעד קיבלו פינה בשם "סבבבקיץ", בה הם עשו שידורים משפת הבריכה של הווילה של ביל גייטס מנכ"ל מיקרוסופט. בעקבות הצלחת הפינות, הפינה הפכה לסדרת טלוויזיה.

הסדרה בוימה על ידי אהרן קפלן, נכתבה על ידי אודי ואביעד ונמרוד אלדאה, הופקה על ידי טל מאור רונן, נערכה על ידי מיכל דבש וליאור ירון, וצולמה על ידי יזהר טרמו, ירון שרון ורזבן טומסקו.

## ראו גם
* המקום האמיתי

## קישורים חיצוניים

* 
* 

## הערות שוליים

קטגוריה:ערוץ הילדים: תוכניות וסדרות
קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות מערכונים ישראליות
קטגוריה:סדרות טלוויזיה ישראליות שעלו לשידור בשנת 2010
קטגוריה:תוכניות טלוויזיה בעברית
פמפתריים

**פמפתריים** (שם מדעי: Pampatheriidae; משמעות השם: "בהמות הפמפס") היא משפחה נכחדת של דלשינאים מהסדרה ארמדילאים אשר חיו באמריקה הדרומית מסוף האוליגוקן עד סוף הפליסטוקן לפני 23-0.011 מיליון שנה מהיום. במהלך ההחלפה האמריקאית הגדולה שהתחוללה במשך הפליוקן נע הסוג הולמסינה צפונה עד לדרום ארצות הברית.

בני משפחה זו שהיו קרוביהם של הארמדיליים והגליפטודוניים היו בעלי גוף גדול יותר מכל דלשינאי חי כשהגדולים מביניהם הגיעו למשקל 200 ק"ג והיו בעלי שריון גדול וגרמי עשוי אוסטאודרם ומצופה בקרטין, דומה לזה של מיני הארמדיל המצטנף אך מחוזק יותר. היו להם קרומי שחייה אך לא ברור אם חיו בקרבת המים.

מינים אלה היו נפוצים בערבות העשב של אמריקה הדרומית ובניגוד לארמדילים המודרניים הם היו אוכלי עשב בעלי שרירי לסתות חזקות שחיו בדומה לפרות. לאחר ההחלפה האמריקאית הם החלו להתמעט ונכחדו לחלוטין לפני 11 אלף שנה בערך.

## סוגים
* הולמסינה (Holmesina)
* Kraglievichia
* Machlydotherium
* Pampatherium
* Plaina
* Scirrotherium
* Tonnicinctus
* Vassallia

## קישורים חיצוניים

קטגוריה:בעלי חיים שתוארו ב-1954
קטגוריה:טקסונים שתוארו בידי קרלוס דה פאולה קוטו
קטגוריה:ארמדילאים פרהיסטוריים
מקולוצלה פלי

**מקולוצלה פלי** (שם מדעי: *Maccullochella peelii*) הוא מין דג גדול מסדרת הדקראים החי בנהרות דרום-אוסטרליה. בצורתו הוא דומה מעט למין של דקר אך משויך למשפחה אחרת - פרקות ממוזגות והוא מצוי בטבע בסכנת הכחדה חמורה.

דג זה יכול להגיע לאורך של 80-100 ס"מ. הדג הגדול ביותר שנתפס הגיע לאורך 1.8 מטר ולמשקל 113 ק"ג. הוא בעל גוף חביתי המזכיר מבנה של דקר, עם סנפירי גב קוצניים נמוכים, סנפירי חזה רחבים וזנב גדול המשמש לתאוצה. הדג בעל פה רחב ובתוכו שיניים חדות וקטנות דמויות מחטים. הפה בעל שפתיים בשרניות הבולטות החוצה מעט. צבע הדג ירוק כהה ולעיתים חום או אף שחור ומעוטר בכתמים בצבע שיש. הבטן בהירה יותר מהגב והסנפירים צהובים עד ירוקים.

דג זה שוחה בנהרות של אגן מארי-דרלינג שבחלק הדרום-מזרחי של אוסטרליה, בעיקר בנהר מארי ובמספר אגנים ופלגים המצויים בשפלה ושם הוא טורף ממארב מוסווה דגים אחרים, סרטנים, עופות מים וזוחלים, בהיותו טורף-על של נהרות אוסטרליה. הוא מצוי כיום בסכנה גדולה שהחלה מאז בוא האירופאים לאוסטרליה, עקב דיג מופרד, פגיעה בנהרות והסתת זרם הנהר לערים הצורכות מים. בעת האחרונה חלה גדילה מסוימת של כמה אוכלוסיות במספר נהרות.

## קישורים חיצוניים

## הערות שוליים

קטגוריה:דמויי-דקר
קטגוריה:בעלי חיים שתוארו ב-1838
קטגוריה:טקסונים שתוארו בידי תומאס מיטצ'ל
קטגוריה:מגה-פאונה של אוסטרליה
קטגוריה:אוסטרליה: דגי מים מתוקים
דיסקוגרפיה של מאיה בוסקילה

מאיה בוסקילה היא זמרת ישראלית, אשר הוציאה 4 אלבומי אולפן, ו-40 סינגלים. את סיפור מכור, הוציאה בוסקילה בשנת 2004. האלבום זכה למעמד של אלבום זהב כשלושה שבועות לאחר צאתו, על סך מכירות של 20,000 עותקים. ידוע גם כי מכירות האלבום עברו את 80,000 עותקים (כמות עותקים המתאימה לאלבום פלטינה כפולה). מתוך האלבום יצאו הלהיטים "יש בליבי כינור", "סיפור מכור", "הלב" ("זה לילה סתווי"), "זה רק בנינו"(דואט עם אבי מסיקה ו"כשאתה נשבר". כל הסינגלים חדרו לעשרת המובילים במצעד של רשת ג', "הלב" הסינגל השלישי היה לאחד השירים המצליחים ביותר לאותו עשור ואף זכה בתואר "רינגטון הזהב" (הורדו למכשירי הסלולרי 24,490 פעמים), ו"רינגטון פלטינה" (הורדו למכשירי הסלולרי 40,100 פעמים).
לשלושה סינגלים מתוך חמישה יצאו קליפים שהועלו ליוטיוב.
ב-2006 הוציאה את אלבומה השני '''ימים של אהבה''' כאשר באותה תקופה שיחקה בסרט הנושא את אותו שם, אלבום זה זכה להצלחה מעוטה יחסית בעקבות עיסוקה של בוסקילה בסרט ועקב חוסר קידום, אולם רוב הסינגלים מהאלבום זכו להצלחה וקטפו מקומות גבוהים ברשת ג'.
מתוך האלבום יצאו הלהיטים "חופים" שזהו חידוש של צוות הווי הנח"ל, בביצוע שהוקלט לכבוד מצעד הפזמונים השנתי של רשת ג' בשנת 2004, "רק אותך רוצה", "רק אל תגיד" ו"בלעדייך".כל הסינגלים פרט לראשון יצאו עם סינגלים הקליפ לשיר "רק אל תגיד" כולל קטעים מהסרט '''ימים של אהבה''' בנוסף היווה גם חלק מפסקול הסרט.
כעבור שנתיים ב-2008 הוציאה את אלבומה השלישי שוברת שתיקה האלבום זכה להצלחה גדולה יותר מקודמו ומכר כ-15,000 עותקים כחודשיים וחצי לאחר צאתו, מהאלבום יצאו ארבעה סינגלים "שוברת שתיקה", "לנשום", "שלום" ו"רכבת אקספרס".לשניים מהסינגלים לוו קליפים.
ב-2016 כעבור 8 שנים מאז אלבומה השלישי הוציאה בוסקילה את אלבומה הרביעי נושמת האלבום כולל 8 סינגלים שיצאו לאורך השנים שיר הנושא ועוד שתי רצועות נוספות.

## אלבומים
### אלבומי אולפן

## סינגלים

## הערות שוליים

דיסקוגרפיה
קטגוריה:דיסקוגרפיות ישראליות
אויפן בערגל

**אויפן בערגל** (מיידיש: "על הגבעה") היה בית כנסת ובית מדרש בעיר קרקוב שבפולין, בית הכנסת נוסד במאה ה-17 וחרב בזמן מלחמת העולם השנייה.

## תולדות בית הכנסת
בית הכנסת עמד ברחוב שירוקה, בצמוד לבניין מס' 22. ליד בית הכנסת "הישן".בית הכנסת נוסד במאה ה-17 על ידי משה יעקלעס (יעקובוביץ') אחיו של הפרנס הידוע אייזיק יעקלס, עבור חתנו המקובל הידוע הרב נתן נטע שפירא מחבר הספר מגלה עמוקות.בית המדרש נהרס במהלך מלחמת העולם השנייה על ידי הפולנים שהאמינו כי בקירותיו העבים הוסתרו אוצרות היהודים.בית המדרש הוא בית הכנסת היחידי שחרב בקרקוב בזמן המלחמה.

## לקריאה נוספת
* Michał Rożek: *Żydowskie zabytki krakowskiego Kazimierza*. Kraków: Oficyna Cracovia, 1990.  

## קישורים חיצוניים

קטגוריה:קרקוב: בתי כנסת
וידיט גוג'ראתי

**וידיט סנטוש גוג'ראתי** (; נולד ב-24 באוקטובר 1994) הוא שחמטאי הודי בדרגת רב-אמן.

הוא השיג את דרגת רב-האמן בינואר 2013, בגיל 18 שנים ושלושה חודשים. בספטמבר 2017 עבר את רף 2700 הנקודות במד כושר, והיה להודי הרביעי בהיסטוריה שעשה זאת.

נכון לספטמבר 2025, מדורג במקום החמישי בהודו ובמקום ה-27 בעולם לפי מד כושר.

## ביוגרפיה
גוג'ראתי נולד בנאשיק שבמדינת מהאראשטרה בהודו לד"ר סנטוש גוג'ראתי ולד"ר ניקיטה סנטוש גוג'ראתי.

עם המאמנים שאימנו את גוג'ראתי, נמנים רבי האמנים אלון גרינפלד הישראלי ואביהגיט קונטה  ההודי.

## הישגים בולטים
* 2006 - השיג דרגת אמן פיד"ה, לאחר שחלק מקום ראשון-שני באליפות הנוער של אסיה לגילאים עד 12 (התחרות נערכה ב-2005, כאשר היה בן 11).
* 2008 - השיג ציון לדרגת אמן בינלאומי, כאשר צבר 7 נקודות מתוך 13 אפשריות באליפות השחמט ה-45 של ולאמאל
* 2008 - סיים בעשיריה הראשונה באליפות חבר העמים.
* 2009 - סיים במקום השני באליפות העולם לנוער לגילאים עד 16, כאשר חלק את המקום הראשון-שני עם 9 נקודות עם המנצח הסופי ס'פטורמן, גם הוא מהודו.
* 2008 - השיג ציון השלישי והאחרון לאמן בינלאומי לאחר שזכה באליפות העולם לנוער לגילאים עד 14, והיה להודי הראשון שעשה זאת. הוא צבר 9 נקודות מתוך 11 אפשריות.
* 2011 - השיג ציון ראשון לתואר רב-אמן באליפות העולם לנוער לגילאים עד 20 שנערכה בצ'נאי, לאחר שצבר 8 נקודות מתוך 11 אפשריות.
* 2011 - השיג ציון שני לתואר רב-אמן בתחרות הבינלאומית הפתוחה בנאגפור גוג'ראתי סיים עם 8 נקודות מתוך 11, נקודה אחת פחות מהזוכה, זיאור רחמן .
* 2013 - השיג את הציון השלישי ואחרון לתואר רב-אמן בסיבוב השמיני של תחרות השחמט הפתוחה רוז קולקטה, בה סיים במקום השלישי.
* 2013 - זכה במדליית ארד באליפות העולם לנוער לגילאים עד 20 שנערכה בטורקיה וסיים במקום השלישי בתחרות השחמט הבינלאומית בהיידראבאד בשנת 2013.
* 2018 - זכה בתחרות המשנה של טאטא סטיל, ובכך הבטיח השתתפות בתחרות הראשית בשנת 2019. הישגו +5 =8 (חמישה ניצחונות ושמונה תוצאות תיקו ללא הפסד) והקדים בנקודה את המסיים במקום השני.
* 2019 - סיים במקום ה-6 תחרות העל טאטא סטיל, לאחר שהיה מדורג במקום ה-13 מתוך 14 בתחילת התחרות. בתחרות זו ניצח את המדורג שני, שחריאר ממדיארוב ואת אלוף העולם לשעבר, ולדימיר קראמניק.
## וידיט גוג'ראתי באולימפיאדת השחמט
בין השנים 2022–2024 השתתף וידיט גוג'ראתי ב-2 אולימפיאדות שחמט:

בנוסף לכך השתתף באולימפיאדת השחמט המקוונת 2020 וזכה עם קבוצתו במדליית זהב ובאולימפיאדת השחמט המקוונת 2021 וזכה עם קבוצתו במדליית ערד.

## מבחר תחרויות בהן השתתף
* תחרות העל טאטא סטיל: 2019, 2022, 2024
* גביע העולם בשחמט: 2019, 2021
* תחרות המועמדים 2024
* התחרות השווייצרית הגדולה של פיד"ה: 2021, 2023, 2025

## קישורים חיצוניים

* 

## הערות שוליים

קטגוריה:רבי-אמנים הודים
קטגוריה:הודים שנולדו ב-1994
מקרואאופרקטוס

**מקרואאופרקטוס** (שם מדעי: *Macroeuphractus*) הוא סוג נכחד של ארמדיל אשר חי באמריקה הדרומית במהלך סוף המיוקן עד לסוף הפליוקן לפני 9-3 מיליון שנה. הוא השתייך למשפחת הארמדיליים ונחשב למין הארמדיל הגדול ביותר שאינו שייך לקבוצת הגליפטידוניים או הפמפתריים. הוא התגלה בבואנוס איירס, ארגנטינה וסווג ב-1889. מאובנים נוספים נמצאו בכמה אזורים בבוליביה. בסוג זה היו 3 מינים: *Macroeuphractus retusus* ,Macroeuphractus outesi ו-*Macroeuphractus moreni*.

המקרואאופרקטוס היה גדול הארמדיליים והיה קרוב רחוק של ארמדיל שש-החגורות החי כיום. הוא הגיע לאורך 0.6 מטר ולמשקל של מעל 100 ק"ג והיה בעל מבנה שיניים גדולות ומבנה ראש וכן שרירים גדולים וזרועות רחבות מאוד המעידים שהיה  היפרקרניבור ולא אוכל-כול כמו מרבית הארמדילאים. הוא היה בעל שריון גרמי בולט כמו קרוביו וכנראה שהיה מתחפר באדמה. זהו מין הארמדיל היחיד שהיה אוכל בשר מובהק.

ארמדיל זה ניזון כנראה ממיני דמויי קביה, נוטונגולאטויים קטנים ויונקי מטאתריה קטנים. בשל גודלו הוא כנראה היה טורף-על באזור חיותו לצד עופות האימה, תניני ענק מהמשפחה *Sebecidae* והספרסודונטים. כל אלה נפגעו מהגעתם של טורפים חזקים יותר עם ההחלפה האמריקאית הגדולה.

## קישורים חיצוניים

קטגוריה:בעלי חיים שתוארו ב-1908
קטגוריה:טקסונים שתוארו בידי פלורנטינו אמחינו
קטגוריה:ארמדיליים
קטגוריה:ארמדילאים פרהיסטוריים
קטגוריה:יונקים שחיו בנאוגן באמריקה הצפונית
קטגוריה:מגה-פאונה של הנאוגן באמריקה הדרומית
קטגוריה:מאובני טקסונים שתוארו ב-1889
Landwind Rongyao

ממוזער|310px|דגם "Landwind Rongyao"
**Landwind Rongyao** הוא קרוסאובר קומפקטי עם מאפייני SUV (ראשי תיבות: Sport utility vehicle) מתוצרת יצרנית הרכב הסינית Landwind  (שיתוף פעולה (joint venture) בין "JMCG"  ויצרנית הרכב הסינית "רכבי צ'אנגן" אשר מיוצר משנת 2019 ועד היום.

## מאפיינים
* שם קוד לדגם (בתקופת הפיתוח) - E315.
* דגם "Landwind Rongyao" הוצג לראשונה בתערוכת הרכב הבין-לאומית של שאנגחאי ב-16 באפריל 2019.
* 5 דלתות.
* 5 נוסעים.
* מנוע קדמי.
* מנוע בנזין מגדש טורבו.

## ראו גם
* Landwind X5
* Landwind X8
* Landwind Xiaoyao

## קישורים חיצוניים
* 
* אתר היצרן (lufengxiaoyao.landwind) 

## הערות שוליים

קטגוריה:דגמי מכוניות שהושקו ב-2019
קטגוריה:קרוסאובר
קטגוריה:כלי רכב המיוצרים בסין
Rongyao
עכברון קנגורו

**עכברון קנגורו** (שם מדעי: *Microdipodops*) הוא סוג של מכרסם ממשפחת הירבועניים, יליד המדבריות של דרום מערב ארצות הברית, ובעיקר בנבדה. השם "עכברון קנגורו" מתייחס ליכולת הקפיצה יוצאת הדופן של בני הסוג.

## מינים
המינים בסוג זה:
* עכברון קנגורו חיוור - *Microdipodops pallidus* .
* עכברון קנגורו כהה - *Microdipodops megacephalus* .

שני המינים של עכברון הקנגורו חיים באזורים מדבריים חוליים, ועיקר מזונם הוא הזרעים והעשבים שגדלים בסביבתם. עכברון הקנגורו הכהה לעיתים אוכל גם חרקים ופגרים. העכברון שותה מים רק לעיתים נדירות, ואת הנוזלים הוא מקבל מהמזון שהוא אוכל. עכברוני הקנגורו אוגרים מזון ושומרים מצבורים במחילות שלהם, שגודלן נע בין מטר 1 ל-2.5 מטרים. המחילה משמשת גם כמסתור בשעות היום וגם להמלטות. המאורות של עכברון הקנגורו החיוור נחפרות רק בחול דק, בעוד שעכבר הקנגורו הכהה מעדיף אדמה סלעית, אולם לעיתים גם הוא חופר את המאורות בחול. עכברוני קנגורו הם פעילי לילה, ועיקר שעות פעילותם הם השעתיים שאחרי השקיעה.

## קישורים חיצוניים

* 

קטגוריה:בעלי חיים שתוארו ב-1891
קטגוריה:טקסונים שתוארו בידי קלינטון הארט מריאם
קטגוריה:ירבועניים
ג'ייק פבלקה

**ג'ייק פבלקה** (באנגלית: **Jake Pavelka**; נולד ב-27 בינואר 1978) הוא טייס, דוגמן וידוען אמריקאי שהשתתף בתוכניות מציאות בין היתר כוכב העונה ה-14 של "הרווק".

## ביוגרפיה
פבלקה נולד בדאלאס כאמצעי מבין שלושה בנים, הוא גדל בדנטון והחל לקחת שיעורי טייס בגיל שתים עשרה.

ב-1999 גילם את צ'אק נוריס הצעיר בסדרה ווקר, ב-2000 ביצע זאת גם בסרט הטלוויזיה "אנשי הנשיא" (The President's Man).

הוא עובד כטייס בחברת התעופה "Atlantic Southeast Airlines", בנוסף הוא הופיע במספר פרסומות לטלוויזיה בטקסס.

ב-2009 היה פבלקה בין המתמודדים בתוכנית המציאות "הרווקה" שם הודח בשבוע השישי. ב-2010 נבחר בעצמו לשמש כרווק בעונה הארבע עשרה של התוכנית הרווק הנקראה "הרווק: על כנפי האהבה", בתוכנית הוא בחר להציע נישואים לוויינה ג'ירארדי אך לבסוף ביוני 2010 הזוג נפרד.

ב-2010 הופיע בתוכנית האמריקאית של רוקדים עם כוכבים.

ב-2011 החל להופיע במספר פרקים של אופרת הסבון היפים והאמיצים, בשנה זו גם השתתף בתוכניות המציאות "Bachelor Pad" ו"Famous Food".	

ב-2012 השתתף במופע החשפנים של "צ'יפנדיילס".

ב-2020 פתח חשבון באתר "Cameo" שם הוא מעלה סרטוני ברכות ואיחולים לכל מי שמבקש. נכון להיום החשבון עדיין פעיל.https://www.cameo.com/jakepavelka

מאז 2020 הוא מכהן כמנכ"ל חברת "Rhino Removal".https://www.linkedin.com/in/jake-pavelka-bb98945a?challengeId=AQERJCY52l3mPwAAAYEKEm4un7e_dqfU5iKzn8bohdP-Rwc9lQSpoS7TVyIS48OBUCe-f9rdp2pM3O5XJjqVzfqMFC0tRTTGtg&submissionId=a8c982a7-ef3b-f316-a2ed-622cf0ec0c31&original_referer=https%3A%2F%2Fwww.linkedin.com%2Fcheckpoint%2FchallengesV2%2FAQERJCY52l3mPwAAAYEKEm4un7e_dqfU5iKzn8bohdP-Rwc9lQSpoS7TVyIS48OBUCe-f9rdp2pM3O5XJjqVzfqMFC0tRTTGtg%3Foriginal_referer%3Dhttps%253A%252F%252Fwww.google.com%252F

## קישורים חיצוניים

* 

## הערות שוליים

קטגוריה:אמריקאים ילידי טקסס
קטגוריה:דאלאס: אישים
קטגוריה:טייסים אמריקאים
קטגוריה:דוגמנים מטקסס
קטגוריה:משתתפים בתוכניות מציאות אמריקאיות
קטגוריה:הרווק
קטגוריה:מתחרי רוקדים עם כוכבים (ארצות הברית)
קטגוריה:אמריקאים ממוצא צ'כי
קטגוריה:בוגרי אוניברסיטת צפון טקסס
קטגוריה:אמריקאים שנולדו ב-1978
ליאון קלנר

**ליאון קלנר** (בגרמנית ובאנגלית: **Leon Kellner**; 17 באפריל 1859 – 5 בדצמבר 1928) היה מילונאי ומומחה לדקדוק בשפה האנגלית, חוקר יצירתו של ויליאם שייקספיר ומראשוני הציונות.

## קורות חייו
קלנר נולד בטרנוב שבגליציה, למד עברית בגיל שלוש, ובגיל חמש החל ללמוד בחדר. בשנת 1876 החל את לימודיו בסמינר התאולוגי בברסלאו. בשנת 1880 החל את לימודיו באוניברסיטת וינה שם למד שפות גרמאניות בדגש על השפה האנגלית וספרות אנגלית. בשנת 1883 קיבל תואר דוקטור. בשנת 1887 עבר ללונדון ושם המשיך בפעילותו האקדמית. בשנת 1890 חזר לאוניברסיטת וינה ולימד בה ספרות אנגלית. בשנת 1904 החל ללמד באוניברסיטת צ'רנוביץ כפרופסור לאנגלית. בשנת 1914 עם פרוץ מלחמת העולם הראשונה נמלט מצ'רנוביץ. אחרי המלחמה שימש כמתורגמן בלשכת נשיא אוסטריה, ולימד באוניברסיטה הטכנית של וינה.

בתו של קלנר, דורה, הייתה נשואה מספר שנים לפילוסוף ולטר בנימין. בת נוספת, פאולה ארנולד, הייתה עיתונאית וצפרית שאף חיברה מדריך לציפורי ישראל. בנו ויקטור (אביגדור) קלנר, יליד 1896, אגרונום, עלה לפלסטינה בשנת 1920 והיה ממייסדי המושבה בנימינה.
קלנר נפטר בווינה ב-1928.

## פעילותו הציונית
בשנת 1896 הפך קלנר לחברו ולעוזרו של חוזה המדינה, תאודור הרצל, וסייע לו בארגון הקונגרס הציוני העולמי הראשון. אף נשמעה הטענה כי קלנר הוא שתרם להרצל את המוטו "אם תרצו - אין זו אגדה" לספרו "אלטנוילנד", שאותו גם סייע לו לתרגם לאנגלית.

קלנר הרבה לפרסם בעיתון הציוני Die Welt, אך כיוון שנשא במשרה ציבורית עשה זאת תחת שם העט Leo Rafaels. לאחר פטירתו של הרצל מונה קלנר על עזבונו הספרותי. בשנת 1908 פרסם שני כרכים של כתבי הרצל, בשנת 1920 פרסם חלק ראשון מתוך ביוגרפיה של הרצל. קלנר גם סייע להנס הרצל בתרגום יומניו של אביו לאנגלית.

## קישורים חיצוניים

* שלמה הרמתי, "המחבר הנשכח של הסיסמה הציונית המפורסמת ביותר". "האומה". גיליון 171, 2008
* 

## הערות שוליים

קטגוריה:סגל די ולט
קטגוריה:עיתונאים יהודים אוסטרים
קטגוריה:פובליציסטים יהודים אוסטרים
קטגוריה:ראשוני הציונות
קטגוריה:פעילים ציונים באוסטריה
קטגוריה:חוקרי ספרות אנגלית
קטגוריה:וינה: אישים
קטגוריה:בוגרי בית המדרש לרבנים בברסלאו
קטגוריה:סגל אוניברסיטת צ'רנוביץ
קטגוריה:בעלי תואר דוקטור מאוניברסיטת וינה
קטגוריה:סגל אוניברסיטת וינה
קטגוריה:ילידי 1859
קטגוריה:נפטרים ב-1928
שושטופלווה

**שושטופלווה** (בהונגרית: **Sóstófalva**) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית שושטופלווה קטנה משמעותית בעשרות השנים האחרונות, מ-305 תושבים בשנת 2003 עד 210 תושבים בשנת 2018 (ירידה של כ-31%).

בשושטופלווה חיו מעט יהודים.

## קישורים חיצוניים

* 
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
וארבו

**וארבו** (בהונגרית: **Varbó**) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית וארבו קטנה משמעותית בעשרות השנים האחרונות מ-1,170 תושבים בשנת 1990 עד 1,070 תושבים בשנת 2018 (ירידה של כ-8%).

בווארבו חיו מעט יהודים ובמקום קיים בית קברות יהודי.

## קישורים חיצוניים

* 
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
הרנאדנמטי

**הרנאדנמטי** (בהונגרית: **Hernádnémeti**) היא עיירה במחוז בורשוד-אבאוי-זמפלן שבצפון מזרח הונגריה.

## יהודי הרנאדנמטי
יהודים התיישבו במקום במחצית השנייה של המאה ה-18 ובית הכנסת של הקהילה נבנה בשנת 1800. במקום היה גם בית קברות יהודי.

בשנת 1942 נשלחו תשעה מיהודי הכפר לעבודות כפייה ובאפריל 1944, נצטוו היהודים לענוד טלאי צהוב, ותנועתם במקומות ציבוריים הוגבלה. אחרי חג הפסח רוכזו יהודי הכפר בחצר בית הכנסת והובלו לגטו שאטוראליאויהיי מקום ריכוז יהודי המחוז. ביוני 1944 שולחו יושבי הגטו למחנה ההשמדה אושוויץ.

אחרי המלחמה חזרו להרנאדנמטי ארבעה יהודים שמצאו את בתיהם שדודים ואת בניין בית הכנסת ובית הקברות הרוסים. ותוך זמן קצר הם עזבו את הכפר לתמיד.

## קישורים חיצוניים

*  
* נתוני הכפר באתר הלמ"ס ההונגרי
* קהילת הרנאדנמטי באתר בית התפוצות
* 

## הערות שוליים

קטגוריה:קהילות יהודיות שהושמדו בשואה
קטגוריה:הונגריה: ערים
קטגוריה:מחוז בורשוד-אבאוי-זמפלן
קטגוריה:קהילות יהודיות בהונגריה
סירמבשניה

**סירמבשניה** (בהונגרית: **Szirmabesenyő**) הוא כפר במחוז בורשוד-אבאוי-זמפלן שבצפון מזרח הונגריה. הכפר אוחד בשנת 1939 עם כפר סמוך בשם שאיובסניה (Sajóbesenyő).

אוכלוסיית סירמבשניה קטנה משמעותית מ-4,836 תושבים בשנת 1990 עד 4,102 תושבים בשנת 2018 (ירידה של כ-15%).

## יהודי סירמבשניה
בסירמבשניה חיו מעט יהודים. תושבים יהודים מהכפר שנרצחו בשואה מונצחים בלוח זיכרון בהייצ'בה שבמישקולץ.

## קישורים חיצוניים

* 
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
אויצ'נאלוש

**אויצ'נאלוש** (בהונגרית: **Újcsanálos**) הוא כפר קטן במחוז בורשוד-אבאוי-זמפלן שבצפון מזרח הונגריה. 

באויצ'נאלוש חיו מעט יהודים.

## קישורים חיצוניים

* נתוני הכפר באתר הלמ"ס ההונגרי

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: כפרים
קטגוריה:מחוז בורשוד-אבאוי-זמפלן
Foton Tunland

**Foton Tunland** הוא טנדר מתוצרת יצרנית הרכב הסינית **Foton Motor** , חברת בת של **[[BAIC Group]]** (שם רשמי: (Beijing Automotive Industry Holding Co., Ltd", בסינית: "北京汽车工业控股有限责任公司") אשר מיוצר משנת 2011 ועד היום

## Foton Tunland
* דגמי "Foton Tunland" יוצאו ל: אוסטרליה, קולומביה, צ'ילה, הפיליפינים, מלזיה.
* קבינה כפולה.
* 4 דלתות.
* סוגי מנועים: מנועי בנזין, מנוע טורבו דיזל.
### סוגי הנעות
* הנעה אחורית 4x2
* הנעה כפולה 4x4

## תמונות

קובץ:Foton Tunland 2 China 2016-04-09.jpg| דגם "Foton Tunland"
קובץ:Foton Tunland 02 China 2015-04-18.jpg | דגם "Foton Tunland"
קובץ:2013 Foton Tunland (14285369303).jpg | דגם "Foton Tunland", שנת 2013
קובץ: 2012 Foton Tunland Ute (8237737290).jpg | דגם "Foton Tunland", שנת 2012
קובץ:Foton Tunland 01 -- Auto China -- 2014-04-23.jpg | דגם "Foton Tunland"
קובץ:Foton Tunland 02 -- Auto China -- 2014-04-23.jpg | דגם "Foton Tunland"
קובץ:TUNLAND FOTON PICKUP.JPG | דגם "Foton Tunland"
קובץ:Foton Tunland EV 001.jpg | דגם "Foton Tunland"
קובץ:Foton Tunland EV 002.jpg | דגם "Foton Tunland"

## ראו גם
* Foton Saga
* Foton MP-X
* Foton Toano
* Foton Midi
* Foton Xiangling V

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-2011
קטגוריה:טנדרים
קטגוריה:רכבי שטח ופנאי גדולים
קטגוריה:כלי רכב המיוצרים בסין
Tunland
נגאונדרה

**נְגָאוּנְדֵרֶה** (בצרפתית: **Ngaoundéré**) היא עיר שמשמשת כבירת אזור אדמאווה במדינת קמרון.

העיר נמצאת כ-431 קילומטרים מיאונדה, בירת קמרון.

בעיר נמצאת אוניברסיטת נגאונדרה (Université de Ngaoundéré) שבמוסדותיה לומדים כ-23 אלף סטודנטים נכון ל-2016–2017.

## אקלים
הטמפרטורה הממוצעת היא 21 מעלות צלזיוס. החודש הכי חם הוא מרץ (24 מעלות צלזיוס). החודש הכי קר הוא יולי (16 מעלות צלזיוס). כמות המשקעים הממוצעת היא 1,832 מילימטרים בשנה. חודש ספטמבר הוא החודש שיש בו הכי הרבה גשם (338 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).

## תנועה ותחבורה
העיר נמצאת ליד הכביש D21 והכבישים הלאומיים N1 ו-N15A. ליד העיר, יש תחנת רכבת ובה פועל הקו דואלה-נגאונדרה .

מצפון מערב לעיר נמצא שדה התעופה נגאונדרה (FKKN). במהלך שנות השמונים והתשעים של המאה ה-20 הופעלו ממנו טיסות קבועות מדי שבוע ליאונדה, דואלה, גארואה ונג'מנה.

## לקריאה נוספת

* Florian Hoffmann: *Okkupation und Militärverwaltung in Kamerun. Etablierung und Institutionalisierung des kolonialen Gewaltmonopols 1891–1914*, Göttingen 2007
* Victoire Fimigue, *La communauté libanaise de la ville de Ngaoudere de 1941 à 1998*, Université de Ngaoundere, 1999, 121 p. (mémoire de maîtrise d'Histoire)
* André Gondolo, *N'Gaoundere : évolution d'une ville Peul*, Université de Rouen, 1978, 301 p. (thèse de 3e cycle)
* Hamadou, *L'architecture des palais des Laamibe peul du nord-Cameroun : exemples de [[מינדיף|Mindif]], [[ריי-בואבה|Rey-Bouba]] et Ngaoundere*, Université de Ngaoundere, 1998, 84 p. + pl. (mémoire de master)
* Wolfgang Hetzel, *N'Gaoundéré : Tradition und Wandel im Raum einer « Fulbe-Stadt » in Kamerun*, Geographisches Institut der Universität zu Köln, Köln, 1983, 108 p.
* Anne Lebel (et Emmanuelle Pontié), « Ngaoundéré », in *Le Cameroun aujourd'hui*, Éditions du Jaguar, Paris, 2011, p. 179-183 
* Djingui Mahmoudou, *Le pouvoir, le savoir et la richesse : Les Fulbe de Ngaoundéré face au processus de modernisation*, Comparative Studies of Humanities and Social Sciences, Graduate School of Letters, Nagoya University, 2008, 317 p.
* Robert Tendjim, *Le volcanisme de la région de Ngaoundéré (Adamaoua-Cameroun) : étude volcanologique et pétrologique*, Université Clermont Ferrand 2, 1986, 242 p. (thèse de 3e cycle : Terre, océan, espace).


## קישורים חיצוניים

* 

* Catholic Hierarchy website


## הערות שוליים

קטגוריה:קמרון: ערים
שמישהו יעצור אותי (אלבום)

**שמישהו יעצור אותי** הוא אלבום הבכורה של הזמר והמוזיקאי עדן חסון, שיצא לאור ב-4 באפריל 2019. על ידי חברת התקליטים Mobile1 Music.

## רשימת רצועות

## קישורים חיצוניים
* 

קטגוריה:אלבומי בכורה מ-2019
קטגוריה:אלבומי עדן חסון
קטגוריה:אלבומים בעברית
קטגוריה:אלבומים שהופקו על ידי דולי ופן
קטגוריה:אלבומים שהופקו על ידי סתיו בגר
קטגוריה:אלבומי פלטינה בישראל
קטגוריה:אלבומי חברת NMC יונייטד אנטרטיינמנט
בני מיעוטים בפוליטיקה הישראלית

בני מיעוטים בישראל כיהנו במגוון תפקידים בפוליטיקה של ישראל.

## הרשות המבצעת
ב-11 ממשלות כיהנו לאורך השנים 8 נציגים: ארבעה דרוזים וארבעה ערבים מוסלמים.

## הרשות המחוקקת

## רשויות מקומיות

## ראו גם
* דרוזים ראשונים בתפקידים ציבוריים בישראל
* בני מיעוטים בישראל
* דרוזים בישראל
* הדת הדרוזית
* ערביי ישראל
* בדואים בישראל
* בדואים בנגב
* מוסלמים בישראל
* צ'רקסים בישראל

## הערות שוליים

קטגוריה:ממשלת ישראל
קטגוריה:ישראל: פוליטיקה
קטגוריה:פוליטיקאים ערבים ישראלים
קטגוריה:ערבים ישראלים לפי מקצוע
קטגוריה:רשימות אישים
עמית הכטר

**עמית הכטר** (נולד ב-30 בספטמבר 2001) הוא שחקן ישראלי.

## קריירה
בשנת 2014, כשהיה בגיל 12, גילם את דמותו של יונתן בסרט "מדינת הגמדים" שיצא לאקרנים בשנת 2017.

בשנים 2017–2018 שיחק בסדרה "בית הכלבים", בה גילם את הדמות רויו, בערוץ ניקלודיאון.

בחנוכה 2019 השתתף במחזמר "כל ההתחלות" (מכולת קטנה ומדליקה 2) המשלב את שיריו של אמיר פרישר גוטמן, וגילם את הדמות אמיר. המחזמר עלה באשדוד ובוים על ידי קובי מחט. בדצמבר של אותה שנה גילם את הדמות יורגן בעונה השלישית של הסדרה "אחותי קפצה כיתה".

בשנים 2020–2022 שיחק בתור דניאל פישר בסדרה "ספיידרז" בערוץ טין ניק לצופי HOT. באפריל 2020 החל להנחות לצד קים אור אזולאי את התוכנית "זורמים" העוסקת בשמירה על איכות הסביבה והנחלים ומשודרת בערוץ TeenNick.

הכטר גילם את דמותו של ניתאי בסדרה "מחנה אבא", שעלתה לראשונה למסך ב-8 באוגוסט 2020 בערוץ KIDZ לצופי yes.

בשנת 2021 גילם את שי בסדרה "מי פה הבוס?" של כאן חינוכית. באותה שנה שיחק את יצחק רבין במספר פרקים ברשתות החברתיות של חיל החינוך והנוער.

בשנת 2023-2024 גילם את ברבי בסדרה "דרימארס".

בשנת 2024 שיחק בעונה השנייה של הסדרה "בלקספייס" של רשת 13. באותה שנה חזר לשחק את רויו בסדרה "בית הכלבים" בעונתה הרביעית.

## חיים אישיים
הכטר למד בבית הספר תיכון מו"ר ברעות, ולמד במגמת תיאטרון. הוא התגורר מספר שנים בארצות הברית ונכון ל-2024, גר בעיר מודיעין. הוא הדריך בתנועת הצופים ויש לו אח ואחות.

שירת בתיאטרון צה"ל.

נמצא בזוגיות עם השחקנית מיקה סגל.

## פילמוגרפיה

## פרסים ומועמדויות

## קישורים חיצוניים

* 
* 
* לגדול על הבמה מודיעין NEWS
* 
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:מודיעין-מכבים-רעות: אישים
קטגוריה:שחקנים ישראלים
קטגוריה:בוגרי תיכון מכבים רעות - מו"ר
קטגוריה:בוגרי תנועת הצופים בישראל
קטגוריה:בוגרי תיאטרון צה"ל
קטגוריה:ישראלים שנולדו ב-2001
דני קמושביץ

**דני קמושביץ** (נולד ב-12 באפריל 1982) הוא שחקן, כותב, יוצר וקומיקאי ישראלי.

## ביוגרפיה
קמושביץ נולד בתל אביב וגדל ברעננה. בשנת 2000 סיים את לימודיו בתיכון מטרו-ווסט.

ב-2001 התגייס לצה"ל בתור מפקד בבסיס קליטה ומיון (מיט״ב - בקו״ם) בתל-השומר. בוגר תואר ראשון בכלכלה ומנהל עסקים.

בשנת 2017 החל לשמש כתסריטאי ושחקן בתוכנית המערכונים קומדי סנטרל סטיישן ששודרה בערוץ HOT קומדי סנטרל.

קמושביץ עובד כקופירייטר בתחום הפרסום, כותב בנושאים שונים ומשחק בהפקות טלוויזיה שונות.

## תפקידי משחק בטלוויזיה
2021 - פגום, בתפקיד עמי

2020 - קיבוצניקים, בתפקיד: ארנון כץ

2020 - סטוקהולם, בתפקיד רופא

2019 - פאנץ', בתפקיד: קובי ידעיה

2019 - צומת מילר (סדרה), בתפקיד: נחום הרשלקוביץ

2019 - לה פמיליה (סדרה), בתפקיד: אורן

2019 - השוטר הטוב (קומדיית מצבים), בתפקיד: יאחונה

2017 - קומדי סנטרל סטיישן, דמויות שונות

2017 - בית הכלבים (סיטקום), בתפקיד: הבעלים של נינג'ה

## חיים אישיים
קמושביץ נשוי ואב לשלושה ילדים. מתגורר בראשון-לציון.

## קישורים חיצוניים

* ראיון עם דני קמושביץ באתר ילדי הקומדיה

## הערות שוליים

קטגוריה:שחקנים ישראלים
קטגוריה:רעננה: אישים
קטגוריה:בוגרי תיכון מור מטרו-ווסט רעננה
קטגוריה:ישראלים שנולדו ב-1982
ישי שטקלר

**ישי שטקלר** (נולד ב-14 בינואר 1973) הוא מנצח אופרה, תזמורות ומקהלות ישראלי. שימש כמנצח הבית ומנצח המקהלה באופרה הישראלית, וכיום הוא מנהל מוזיקלי של אנסמבל זמרי קולגיום תל אביב ומנצח ומורה לניצוח באקדמיה למוסיקה ולמחול בירושלים.

## ביוגרפיה
שטקלר נולד וגדל בישראל. למד בתיכון לאומניות תלמה ילין ושר במקהלת העפרוני, בניצוחה של מיה שביט. לאחר שירותו הצבאי בגלי צה"ל כמוזיקאי מצטיין למד באקדמיה למוזיקה באוניברסיטת תל אביב והקולג' המלכותי למוזיקה בלונדון.

כיהן כמנצח הבית ומנצח המקהלה באופרה הישראלית במשך עשר עונות, במהלכן ניצח על יותר משלושים הפקות אופרה, בהן יבגני אונייגין, לה בוהם, כרמן, פאוסט, היהודיה, נורמה ורבות אחרות. ניצח על הפקות הענק של האופרה הישראלית, נבוקו, טוסקה, לה טרוויאטה ומאדאם באטרפליי בפארק הירקון בתל אביב ובבריכת הסולטן בירושלים לעיני עשרות אלפי צופים בשידורים ישירים ברדיו ובטלוויזיה. ניצח על כל התזמורות החשובות בישראל, בהן התזמורת הפילהרמונית הישראלית, התזמורת הסימפונית הישראלית ראשון לציון, התזמורת הסימפונית ירושלים, התזמורת הסימפונית חיפה, התזמורת הקאמרית הישראלית, הקאמרטה הישראלית ירושלים, סימפונט רעננה והסינפונייטה הישראלית באר שבע.

שטקלר מנצח בבתי אופרה גדולים בעולם וכן מנצח על תזמורות סימפוניות בצרפת, איטליה, ספרד, גרמניה, ברזיל, רומניה וקוריאה הדרומית. הקלטת האופרה ״לה ג'וקונדה״ מאת אמילקארה פונקיילי, בניצוחו, יצאה בחברת Brilliant Classics ברחבי העולם.

משנת 2014 שטקלר הוא גם מנהלו המוזיקלי ומנצחו הראשי של אנסמבל זמרי קולגיום תל אביב. כמו כן, הוא משמש עוזר מנצח באופרה הלאומית של פריז.

שטקלר היה מנצח מקהלת בית הספר התיכון הארצי לאמנויות על שם תלמה ילין במשך 22 שנה, כולל גם על מקהלת בוגרי בית הספר. אלבום אוסף של המקהלה יצא לאור בשנת 2016. באותה שנה שימש כמפיק המוזיקלי של הסרט "החטאים" של הבמאי אבי נשר. בשנת 2017 יזם והקים את פרויקט המקהלות בקונסרבטוריון ירוחם שבמסגרתו פועלות כיום שש מקהלות בירוחם.

## חיים אישיים
שטקלר מתגורר ברחובות עם אשתו, נגנית הקלרינט קרן דביר-שטקלר ושלושת ילדיהם.

שטקלר הוא דבוראי בשיטות ביו-דינמיות והוא מכין ומשווק דבש טבעי ומוצריו.

בשנת 2018 חשף ביחד עם אסף הראל כי הוא ותלמידים נוספים בבית הספר תלמה ילין נפגעו מינית על ידי המנצח מנחם נבנהויז.

## פרסים ומענקים
* זוכה מלגות AVI בז'נבה
* זוכה מלגות הקרן ע"ש וינגייט בלונדון
* פרס ההשתלמות הבינלאומית למנצח ישראלי צעיר ע"ש גארי ברתיני לשנים 2006–2007
* זכה במלגות השתלמות ובמענקים מטעם קרן התרבות אמריקה-ישראל.

## קישורים חיצוניים

* דף האמן באתר האופרה הישראלית
* ישי שטקלר מנצח על מקהלת העבדים העברים, מתוך נבוקו בפארק
* ראיון לפודקאסט ״זה קלאסי״ של אסף מעוז
* 
* 

## הערות שוליים

קטגוריה:מנצחי אופרה
קטגוריה:מנצחים ישראלים
קטגוריה:מנצחי מקהלות ישראלים
קטגוריה:בוגרי תלמה ילין
קטגוריה:חיילי גלי צה"ל
קטגוריה:בוגרי אוניברסיטת תל אביב
קטגוריה:סגל תלמה ילין
קטגוריה:רחובות: אישים
קטגוריה:ישראלים שנולדו ב-1973
פאולה ארנולד

**פאולה ארנולד** (בגרמנית: **Paula Arnold**; 8 בפברואר 1885 - 5 בספטמבר 1968) הייתה עיתונאית, צפרית וקדרית.

## ביוגרפיה
פאולה ארנולד נולדה ב-1885 בווינה שהייתה אז בירת האימפריה האוסטרו-הונגרית. אביה, פרופסור ליאון קלנר, לימד באוניברסיטת וינה ספרות אנגלית והיה מראשוני הציונות ומאנשי חוגו הקרוב של הרצל. בגיל 12 פגשה לראשונה את הרצל. בגיל 13 נסעה עם הוריה לשנה לאנגליה. כשבגרה עסקה בהוראה, אך אחרי נישואיה בשנת 1910 לפרקליט ד"ר מרקוס (מקס) ארנולד עזבה מקצוע זה והחלה לכתוב בעיתונים ובכתבי עת שונים. כמו כן כתבה את הפרק שעסק באוסטריה בספר "ארצות ועמים" שהוציאה הוצאת פיטמן בלונדון. בשנת 1926 החלה ללמד בגימנסיה "חיות" בווינה. שנה אחר כך החלה לכתוב ל"בולטימור סאן" וב-1931 ל"מנצ'סטר גארדיאן". כיוון שהחלה לאבד את שמיעתה, החליטה לזנוח את חלומה ללמד אנגלית בארץ ישראל, ולמדה קדרות בבית המלאכה של הקדר האומן ממוצא רוסי, איסקרא.

בנובמבר 1933 עלתה עם בן זוגה לארץ ישראל. השניים התיישבו בבנימינה והקימו בית מלאכה לקדרות. לאחר פטירתו של מקס ב-1942 החלה פאולה ארנולד לכתוב ב-Palestine Post, שם כתבה טור קבוע של ביקורות ספרים ושל "רשימות טבע", שכונסו מאוחר יותר בספר Israel Nature Notes. בצד זאת פרסמה בעיתונים שונים בעברית, באנגלית ובגרמנית. בשנת 1960, לרגל שנת המאה להולדת הרצל, יצא תרגום מגרמנית לאנגלית מפרי עטה לספרו האוטופי של הרצל "אלטנוילנד". בשנת 1962 התפרסם המדריך מפרי עטה "צפורי הארץ" ובו איורים מאת וולטר פרגסון. ארנולד כתבה אוטוביוגרפיה שהתפרסמה בשם "זכרונות באהבה".

אחותה הצעירה של ארנולד, דורה, הייתה נשואה במשך מספר שנים לפילוסוף ולטר בנימין.

ארנולד נפטרה ב-1968.

## קישורים חיצוניים

* [תולדותיה של פאולה ארנולד, בעיתון הייקים "[יקינתון MB]"]
* פה ושם בארץ ישראל, אפיזודה 20 - מווינה לבנימינה מאת יפתח מזור
* צפורי ישראל וסבתא פאולה ארנולד בת ה-80, מאמר בעיתון מאת איתמר בן חור
* גיטה אבינור, "זכרונות על פאולה ארנולד", '''בצל הזכרונות: מאמרים בבקורת הספרות''', מפעל סופרי חיפה, 1975.
* 
* 

קטגוריה:וינה: אישים
קטגוריה:ישראלים ילידי האימפריה האוסטרו-הונגרית
קטגוריה:ישראליות ילידות האימפריה האוסטרו-הונגרית
קטגוריה:אנשי העלייה החמישית
קטגוריה:בנימינה-גבעת עדה: אישים
קטגוריה:אישים הקבורים בבנימינה
קטגוריה:ישראליות שנולדו ב-1885
קטגוריה:ישראלים שנולדו ב-1885
קטגוריה:ישראליות שנפטרו ב-1968
קטגוריה:ישראלים שנפטרו ב-1968
אורשקה ז'ולניר

**אורשקה ז'ולניר** (בסלובנית: **Urška Žolnir**; נולדה ב-9 באוקטובר 1981) היא ג'ודוקא עבר סלובנית אשר התחרתה בקטגוריית המשקל עד 63 ק"ג, האלופה האולימפית מלונדון 2012.

## קריירה
ז'ולניר השתתפה שלוש פעמים במשחקים האולימפיים בשנים 2004, 2008 ו-2012. באתונה 2004 היא זכתה במדליית ארד. היא התחילה בשלב שמינית הגמר בו ניצחה בניקוד יוקו את דריאוליס גונזאלס הקובנית. ברבע הגמר היא ניצחה באיפון את גלה ונדקביי הבלגית לאחר תרגיל סוקוי-נגה. בחצי הגמר ז'ולניר הפסידה לקלאודיה הייל האוסטרית ונשרה לקרב על מדליית הארד בו גברה בווזארי על מארי-הלן צ'יסולם הקנדית.

באולימפיאדת בייג'ינג 2008 היא הייתה נושאת הדגל של המשלחת הסלובנית בטקס הפתיחה. בתחרות הג'ודו היא סיימה במקום השביעי לאחר שהודחה בשלב רבע הגמר.

באולימפיאדת לונדון 2012, ז'ולניר זכתה במדליית הזהב בקטגוריית המשקל עד 63 ק"ג כאשר 4 מתוך 5 ניצחונותיה היו באיפון. בסיבוב הראשון היא ניצחה את קלאודיה מלצהאן הגרמנייה, בשמינית הגמר היא ניצחה את אסטפניה גרסיה מאקוודור וברבע הגמר היא ניצחה את אליס שלזינגר הישראלית. בחצי הגמר היא ניצחה את צדבסורנגין מונקזאיה המונגולית. בגמר ז'ולניר התמודדה מול שו לילי הסינית וניצחה בווזארי לאחר תרגיל סיאו-נגי מוצלח.

ז'ולניר מחזיקה בשתי מדליות ארד מאליפויות העולם מהשנים 2005 ו-2011. באליפויות אירופה היא זכתה בארבע מדליות. מדליית זהב (2009), מדליית כסף (2007) ושתי מדליות ארד (2008 ו-2011)

במהלך הקריירה ז'ולניר זכתה במדליות רבות בתחרויות מהסבב העולמי וביניהן מדליות מטורנירי טוקיו ופריז היוקרתיים. ביוני 2015 היא פרשה מג'ודו תחרותי והחלה לאמן במועדון הג'ודו בו גדלה.

## הישגים בטורנירים בסבב העולמי

## קישורים חיצוניים

## הערות שוליים

קטגוריה:נשים ג'ודוקא סלובניות
קטגוריה:אלופים אולימפיים מסלובניה
קטגוריה:אלופות אולימפיות: ג'ודו
קטגוריה:נשים ג'ודוקא באולימפיאדת אתונה (2004)
קטגוריה:נשים ג'ודוקא באולימפיאדת בייג'ינג (2008)
קטגוריה:נשים ג'ודוקא באולימפיאדת לונדון (2012)
קטגוריה:ילידות 1981
קטגוריה:זוכות מדליית ארד אולימפית: ג'ודו
קטגוריה:זוכות מדליית ארד אולימפית מסלובניה
קטגוריה:אלופות אירופה בג'ודו
דול סרדינאי

**דול סרדינאי** (שם מדעי: *Cynotherium sardous*) הוא מין של כלב נכחד אשר חי בתקופת הפליסטוקן, בערך לפני 11,300 שנים מהיום, באיים סרדיניה וקורסיקה (בתחומי איטליה וצרפת של ימינו, בהתאמה) שבים התיכון. הוא קרוב מאוד לדול המודרני אך היה קטן ממנו, ככל הנראה כתוצאה של גמדות איים. המשמעות של שמו: "כלב הבהמה של סרדיניה".

דול זה היה קטן יחסית לכלב והיה קרוב לסוג או תת-הסוג הנכחד *Xenocyon*, ממנו, ככל הנראה, התפתח. אפשרויות נוספות הם שהוא קשור למין הכלב הנכחד *Canis arnensis* או לזאב הטלוא, אך לא ברור אם קרוב לדול החי. הוא הגיע למשקל ממוצע של 10 ק"ג והיה בעל גפיים קצרות, צוואר קצר וחוטם וראש מוארכים מעט, התאמה למעקב חרישי אחרי טרף. הוא התפתח על האיים שם ניזון מטרף קטן יחסית של מכרסמים וארנבות עליהם זינק בהפתעה כמו שועל.

הדול נכחד לאחר הגעת בני האדם הראשונים לאיים, לפני כ-11,000 מזמננו, ככל הנראה כתוצאה מציד או מהבאת מינים פולשים מתחרים.

## קישורים חיצוניים

קטגוריה:יונקים שחיו בפלייסטוקן באירופה
קטגוריה:טורפים שחיו בפלייסטוקן
קטגוריה:כלביים פרהיסטוריים
קטגוריה:מאובני טקסונים שתוארו ב-1857
ברברה (אי, אנטארקטיקה)

**האי ברברה** (באנגלית: **Barbara Island**) הוא הגדול והצפוני מבין איי דבנהאם, שבחוף המערבי של ארץ גרהאם שבאנטארקטיקה. 

## היסטוריה
### גילוי האי

האי התגלה על ידי המשלחת הבריטית אל ארץ גרהאם שחקרה את אנטארקטיקה בין השנים 1937–1934 בפיקודו של ג'ון ריימיל.

### מקור השם

ריימיל קרא לאי על שמה של ברברה, בתו של פרנק דבנהאם, חבר הוועדה המייעצת של משלחת החקר הבריטית אל ארץ גרהאם.

## קישורים חיצוניים

* האי ברברה באתר הסקר הגאולוגי של ארצות הברית
* האי ברברה באתר הגאזט האנטארקטי של ממשלת אוסטרליה
* האי ברברה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האי ברברה
* תצלום הנוף הנשקף מהאי ברברה

## הערות שוליים

ברברה
ברברה
בוריהאינה

[ממוזער|שני פרטי בוריהאינה עוקבים אחרי נקבת [תאוסודון וגורה.]]
**בוריהאינה** (שם מדעי: *Borhyaena*; מילולית: "צבוע מחוזק") הוא סוג נכחד של יונק ממשפחת הבוריהאיניים שבסדרת הספרסודונטה, אשר חי בתחילת תקופת המיוקן לפני 17.5-15.5 מיליון שנה באמריקה הדרומית. מאובניו התגלו במספר תצורות בפטגוניה שבארגנטינה וצ'ילה ותוארו לראשונה ב-1887 על-ידי פלורנטינו אמגינו (Florentino Ameghino) שגם העניק את השם **בוריהאינה.**
## מאפיינים
הבוריהאינה היה טורף-ראשי באמריקה הדרומית הקדומה, עקב מבנה לסתותיו החזקות ושרירי הראש והצוואר הגדולים שדמו לאלה של צבוע נקוד. הוא הגיע לגובה 50 ס"מ ולמשקל משוער של 23-65 ק"ג וכנראה יכל לנוע במהירות במישורים, אך קצת פחות טוב מזאבים והיה בעל טפרים חצי-נשלפים וזנב ארוך מאחוריו. ייתכן שהוא הסתמך על ציד ממארב או שניזון בעיקר מנבלות.

יצור זה כנראה צד לבד או בקבוצות קטנות טרף אשר חי במישורים הקדומים כמו דלשינאים שונים, דמויי קביה ומינים קטנים של מרידיונגולטיים. כל אלה נכחדו לאחר ההחלפה האמריקאית הגדולה.

## קישורים חיצוניים

## הערות שוליים

קטגוריה:בעלי חיים שתוארו ב-1887
קטגוריה:ערכים שבהם תבנית בריטניקה אינה מתאימה
קטגוריה:מאובני טקסונים שתוארו ב-1887
קטגוריה:טקסונים שתוארו בידי פלורנטינו אמחינו
קטגוריה:בוריהאיניים
קטגוריה:יונקים שחיו במיוקן באמריקה הדרומית
קטגוריה:מגה-פאונה של הנאוגן באמריקה הדרומית
אייכנר

**אייכנר** הוא שם משפחה ממקור גרמני (Aichner או Eichner). 

קטגוריה:שמות משפחה גרמניים
הוגו בקר (שחקן)

**הוגו בקר** (בצרפתית: **Hugo Becker**; נולד ב-13 במאי 1987) הוא שחקן ובמאי צרפתי. בקר ידוע בעיקר בתור לואי גרימלדי בסדרה "אחת שיודעת".

## קריירה
הוגו בקר למד בקונסרבטוריון אמנות הדרמה שבצרפת, בחצר פלורנט, ומאוחר יותר גם באקדמיה המלכותית לאמנות הדרמה שבלונדון.

בקר היה אחד מהכישרונות הצעירים בפסטיבל קאן בשנת 2010, שבה גם הופיע לראשונה בטלוויזיה במגוון תפקידים. הוא שיחק דמות של פוליטיקאי צעיר ב"התקיפה" שביים. כמו כן, בשנת 2010 עשה בקר את הופעת הבכורה שלו בהוליווד, כשגילם את לואי גרימלדי בסדרה אחת שיודעת, ששודרה בערוץ The CW.

בשנת 2011 שיחק בקר את חוויאר בסרט האמריקאי עלמות במצוקה. הסרט חתם את פסטיבל הסרטים של ונציה ובהמשך ניצח בפסטיבל טורונטו.

בשנת 2012 כיכב בדמות אנטואן לווסיאר בסרט המוקומנטרי מסתורין העניין. בשנת 2013 גילם את איזק דרייפוס, כוכב פוטבול שמעורב בפרשת טרור, בשני פרקים בסדרה ששודרה בערוץ BBC3.

בשנת 2014 שיחק הוגו בקר בדמות רומן ב-6 פרקים של הסדרה שפים, ואשר על משחקו זה זכה בפרס אדמי בקטגוריית השחקן המבטיח הטוב ביותר. ב-2015 שיחק בסדרה שירות חשאי מאוד בדמות הראשית של אנדרה מרלו, צעיר המגויס לשירות החשאי של צרפת, ומשרת בו במהלך שנות ה-60.

ב-2016 החל לגלם את תפקידו של סיריל בלסן בדרמה הפוליטית ברון נואר. כמו כן, באותה שנה הוא כיכב בתפקיד הראשי בסדרת הפשע הספרדית חשדנות, שם הוא ביצע דמות של שוטר שמסתנן לבית חולים כדי למצוא נעדר.

ב-2019 שיחק בקר בסדרה אוסמוסיס המשודרת בנטפליקס.

מאז שנת 2014 הוגו בקר הוא אחד המפיקים ב"נובל דון הפקות".

## פילמוגרפיה

### קולנוע

### טלוויזיה

## ראו גם
* שירות חשאי מאוד
* אחת שיודעת

## קישורים חיצוניים

## הערות שוליים

קטגוריה:במאים צרפתים
קטגוריה:בוגרי האקדמיה המלכותית לאמנות הדרמה
קטגוריה:שחקני קולנוע וטלוויזיה צרפתים
קטגוריה:צרפתים שנולדו ב-1987
הכריש (ספר)

**הכריש** הוא רומן על ימי מלחמה שפורסם על ידי הסופר הישראלי מישקה בן-דוד בשנת 2017. בספר מתוארת מציאות בדויה המתרחשת בעשור השלישי של המאה ה-21, במסגרתה מותקפת מדינת ישראל בכל החזיתות על ידי מדינות ערב הסובבות אותה, ומביאות לסכנה ממשית להמשך קיומה. במהלך המלחמה, ולאחר שבנות בריתה של ישראל ברחבי העולם לא באות לעזרתה, עולה האפשרות הצבאית של שימוש בנשק גרעיני הנמצא על גבי צוללת ישראלית בלב ים - הכריש. הספר עוקב אחרי הלבטים של מאיישי הצוללת והמנהיגים הישראלים בדבר שימוש ביכולות הגרעיניות בעת מצוקתה של ישראל, הכוללים שיקולים הומניים לצד שיקולים פרקטיים בהגנה על המולדת ופגיעה באויבי ישראל.

הספר ראה אור בשנת 2017 על ידי הוצאת תכלת.

## עלילה
בשנת 2022 מותקפת מדינת ישראל בכל החזיתות - החל מפריצת אנשי חמאס ממנהרות טרור ונהירות המונים מעזה לתוך שטח ישראל, המשך במתקפת טילים נרחבות מצד החזבאללה ובהמשכה גם פריצה רגלית, וכלה בהצטרפותה של איראן למערכה מרחוק. בעקבות תגובה קשה מצד ישראל כנגד אויביה, נפתחת מלחמה כוללת באזור המזרח התיכון. חברותיה של ישראל בזירה הבינלאומית, בראשן ארצות הברית, לא באות לעזרת ישראל ומשאירות אותה לבד במערכה; זאת ועוד, רוסיה מושיטה עזרה רחבה לידי מדינות ערב ובהמשך אף פוגעת ישירות בישראל.

תקופה קצרה לפני ההתרחשויות, נשלחת הצוללת הישראלית החמושה בטילים בעלי ראש נפץ גרעיני, הכריש, ללב ים. על הצוללת מפקד אלוף-משנה ירון גל, ולצידו צוות שמאייש את הצוללת בשגרה. לכשמתגלה המצב בישראל למאיישי הצוללת, נפתח דיון פרקטי ומוסרי בדבר שאלת השימוש בנשק הגרעיני המורכב על הצוללת. הדיון נהיה מורכב אף יותר בעקבות איבוד התקשורת השגרתית של הצוללת מול מקבלי ההחלטות בישראל - כל ניסיון יצירת קשר כרוך בסיכון לצוללת עצמה. לאורך הספר מתוארים הוויכוחים הקשים בין אנשי הצוללת, החל מהחיילים ועד למפקדים הבכירים, בדבר השימוש בנשק הגרעיני, המניעים האמיתיים של אנשי הצוללת וההשלכות לשימוש בו. ככל שהעלילה מתקדמת מבינים מאיישי הצוללת את המצב החמור של ישראל, ונדחקים לקבל את ההחלטה הקשה מכל.

## בתרבות
על אף שהספר דמיוני ונכתב שנים קודם, פתיח הספר המתאר מתקפת פתע מרצועת עזה בשנת 2022, בעל דמיון רב לטבח שבעה באוקטובר בשנת 2023 שבעקבותיה נפתחה מלחמת חרבות ברזל.

## ראו גם

* אילו נוצחה ישראל

## קישורים חיצוניים

* 
* 
* 
* 
קטגוריה:רומנים (סוגה ספרותית)
קטגוריה:מותחנים בעברית
קטגוריה:ספרי מישקה בן-דוד
קטגוריה:ספרי 2017
קטגוריה:ספרים ישראליים
קטגוריה:כרישאים בתרבות